N o v é   z n e n i e
 N á v r h 
N A R I A D E N I E  V L Á D Y
Slovenskej republiky
z ……….. 2006
o technických požiadavkách na zníženie emisií znečisťujúcich látok
zo vznetových motorov a zo zážihových motorov 
Vláda Slovenskej republiky podľa § 2 ods. 1 písm. j) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov a podľa § 5 ods. 26, § 6 ods. 16, § 7 ods. 19 a § 8 ods. 24 zákona č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov nariaďuje:
§ 1
(1) Toto nariadenie vlády sa vzťahuje na plynné a tuhé znečisťujúce látky zo všetkých motorových vozidiel vybavených vznetovými motormi a na plynné znečisťujúce látky zo všetkých motorových vozidiel vybavených zážihovými motormi poháňanými zemným plynom alebo skvapalneným plynom a na vznetové a zážihové motory podľa osobitného predpisu) a upravuje podrobnosti o typovom schválení ES vzťahujúcom sa na motory vozidiel vzhľadom na emisie znečisťujúcich látok zo vznetových motorov a emisie plynných znečisťujúcich látok z plynových motorov (ďalej len „emisie znečisťujúcich látok“). 
(2) Toto nariadenie vlády sa nevzťahuje na 
a)	vozidlá kategórie M1, s technicky prípustnou maximálnou zaťaženou  hmotnosťou nižšou alebo rovnou 3,5 t a vozidilá kategórie N1, N2 a M2, ktorým bolo udelené typové schválenie podľa osobitného predpisu,) 
b)	na typy motorov, ktoré sú určené na vývoz do krajín mimo územia Európskej únie.

§ 2
Na účely tohto nariadenia vlády sa rozumie
a)	vozidlom  motorové vozidlo  uvedené v osobitnom predpise,1) určené na prevádzku v premávke na pozemných komunikáciách a s najväčšou konštrukčnou rýchlosťou prevyšujúcou 25 km.h-1 okrem koľajových vozidiel,  poľnohospodárskych traktorov, lesných traktorov a mobilných strojov,
b)	vznetovým alebo plynovým motorom hybný hnací zdroj vozidla, ktorému je ako samostatnej technickej jednotke uvedenému v osobitnom predpise2) možné udeliť typové schválenie,
c)	EEV zdokonaleným vozidlom priaznivým pre životné prostredie  vozidlo poháňané motorom, ktorý vyhovuje prípustným limitným hodnotám emisií stanoveným v riadku C tabuliek uvedených v bode 6.2.1 prílohy I smernice Rady 88/77/EHS z 3. decembra 1987 o aproximácii právnych predpisov členských štátov o opatreniach proti emisiám plynných znečisťujúcich látok zo vznetových motorov určených na pohon vozidiel v platnom znení (ďalej len „smernica“),

d)	skúšobným cyklom postupnosť skúšobných krokov, kde pre každý je definovaná hodnota otáčok a krútiaceho momentu motora v ustálenom stave, skúška typu ESC alebo v prechodných pracovných podmienkach, skúška typu ETC, ELR;
e)	schválením motora alebo radu motorov schválenie typu motora alebo radu motorov, vzhľadom na úroveň emisií znečisťujúcich látok; 
f)	vznetovým motorom  motor, ktorý pracuje na princípe zapálenia paliva kompresným teplom;
g)	plynovým motorom  motor, ktorý je poháňaný zemným plynom alebo skvapalneným ropným plynom LPG;
h)	typom motora kategória motorov, ktoré sa navzájom neodlišujú v charakteristikách motora definovaných v prílohe II smernice;
i)	radom motorov zoskupenie motorov rôznych výrobcov, ktoré majú vďaka svojej konštrukcii definovanej v dodatku 2 prílohy II smernice, podobné emisné charakteristiky výfukových plynov; všetci členovia radu musia spĺňať použiteľné limitné hodnoty emisií znečisťujúcich látok;
j)	referenčným motorom  motor vybraný z radu motorov, ktorého emisné charakteristiky reprezentujú tento rad motorov;
k)	plynnými znečisťujúcimi látkami oxid uhoľnatý, uhľovodíky  predpokladajúce pomer CH1,85 pre motorovú naftu, CH2,525  pre skvapalnené uhľovodíkové plyny LPG a CH2,93  pre zemný plyn  NMHC a predpokladanú molekulu CH8O0,5 pre vznetové motory poháňané etanolom, metán predpokladajúc pomer CH4 pre zemný plyn a oxidy dusíka, naposledy uvedená zložka bude vyjadrená ako ekvivalent oxidu dusičitého NO2
l)	čistým výkonom výkon v „ES kW“ získaný na skúšobnej stolici (na skúšanie motorov) na konci kľukového hriadeľa alebo jeho ekvivalent meraný v súlade s metódou ES merania výkonu podľa osobitného predpisu.) 

§ 3
(1) Motory vzhľadom na emisie znečisťujúcich látok musia spĺňať technické požiadavky ustanovené v prílohe I okrem bodov 1, 2.1 až 2.7, 2.9, 4, 5, 6.2.1 a 9.1 smernice.
(2) Špecifikácie a skúšky komponentov schopných ovplyvniť emisie znečisťujúcich látok z motorov uvedené v bode 6 prílohy I smernice musia spĺňať technické požiadavky ustanovené v prílohách  III, IV, V, VII  a VIII smernice. 

§ 4
(1) Žiadosť o udelenie typového schválenia ES komponentu) pre typ motora  vzťahujúceho sa na emisie znečisťujúcich látok predkladá výrobca alebo jeho zástupca.
(2) Prílohou k žiadosti podľa odseku 1 je informačný dokumnet, ktorý spĺňa požiadavky ustanovené v prílohe II smernice a dokumentácia podľa osobitného predpisu.)
(3) Typ motora, ktorý má byť schválený poskytne, výrobca alebo jeho zástupca poverenej technickej službe overovania vozidiel (ďalej len ,,technická služba“).
(4) Udelenie typového schválenia ES komponentu pre typ motora alebo radu motorov sa nesmie zamietnuť, ak sú splnené  technické požiadavky podľa tohto nariadenia vlády.
(5) Štátny dopravný úrad) vydá osvedčenie o typovom schválení ES komponentu pre typ motora vzťahujúcom sa na emisie znečisťujúcich látok podľa vzoru ustanoveného v prílohe VI smernice.
(6) Každý schválený typ motora ako samostatná jednotka  musí byť označený podľa bodu 5 prílohy I smernice. 
(7) Žiadosť o udelenie typového schválenia ES vozidla) pre typ vozidla vzťahujúceho sa na emisie znečisťujúcich látok z jeho motora predkladá výrobca vozidla alebo jeho zástupca.
(8) Prílohou k žiadosti podľa odseku 7 je informačný dokumnet, ktorý spĺňa požiadavky ustanovené v prílohe II smernice.
(9)  Štátny dopravný úrad vydá osvedčenie o typovom schválení ES vozidla  pre typ vozidla  vzťahujúcom sa na emisie znečisťujúcich látok podľa vzoru ustanoveného v prílohe VI smernice. 
(10) Udelenie typového schválenia ES vozidla pre typ vozidla vzťahujúceho sa na emisie znečisťujúcich látok z motora sa nesmie zamietnuť, ak sú splnené technické požiadavky podľa tohto nariadenia vlády.
(11)  Žiadosť o udelenie typového schválenia ES vozidla pre typ vozidla z jeho schváleného motora vzťahujúceho sa na emisie znečisťujúcich látok z jeho motora  predkladá výrobca vozidla alebo jeho zástupca.
(12) Prílohou k žiadosti podľa odseku 11 je informačný dokumnet, ktorý spĺňa požiadavky ustanovené v prílohe II smernice, kópia osvedčenia o typovom schválení ES motora alebo radu motorov a dokumentácia podľa osobitného predpisu. 5)
(13) Štátny dopravný úrad vydá osvedčenie o typovom schválení ES vozidla so schváleným motorom vzťahujúcom sa na emisie znečisťujúcich látok podľa vzoru ustanoveného v prílohe VI smernice. 
(14) Typ vozidla so schváleným motorom, ktorý má byť schválený, poskytne výrobca alebo jeho zástupca  technickej službe.
(15) Udelenie typového schválenia ES komponentu pre typ motora sa nesmie zamietnuť, ak sú splnené  technické požiadavky podľa tohto nariadenia vlády.
(16) Opatrenia na zabezpečenie zhody výroby sa prijímajú podľa osobitného predpisu.5)
(17) Technické požiadavky podľa tohto nariadenia vlády sa rovnako vzťahujú na typové schválenie vozidla) pre typ motora vzťahujúce sa na emisie znečisťujúcich látok.
(18) V prípade zmeny typu vozidla alebo typu sedadla schváleného podľa tohto nariadenia vlády sa postupuje podľa osobitného predpisu.5)
(19)  O každej zmene časti alebo charakteristike je výrobca povinný informovať štátny dopravný úrad, ktorý môže uložiť vykonanie nových testov zmeneného typu motora a vystavenie nového protokolu o testoch; ak z takých testov vyplynie, že požiadavky nie sú splnené, vozidlo alebo motory  sa neschvália. 
(20) Technické požiadavky podľa tohto nariadenia vlády sa rovnako vzťahujú na typové schválenie vozidla pre typ vozidla9) vzťahujúce sa na emisie znečisťujúcich látok a na typové schválenie  komponentu ) pre typ motora vzťahujúce sa na emisie znečisťujúcich látok.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            

§ 5
Príslušný štátny orgán) môže odmietnuť alebo zakázať uvedenie nového vozidla na trh, jeho evidenciu alebo uvedenie do prevádzky v premávke na pozemných komunikáciách vzhľadom na emisie znečisťujúcich látok, ak nie sú splnené požiadavky podľa tohto nariadenia vlády.

§ 6
(1) Štátny dopravný úrad udelí typové schválenie ES vozidla alebo typové schválenie vozidla vzťahujúce sa emisie znečisťujúcich látok z motora, ak typ motora vzhľadom na emisie znečisťujúcich látok spĺňa limitné hodnoty B 1  ustanovené  v bode 6.2.1 prílohy I smernice. 
(2) Osvedčenia o zhode COC) vystavené pre nové vozidlá sa považujú za neplatné od 1. októbra 2006, ak typ motora z hľadiska emisií nespĺňa limitné hodnoty B 1 ustanovené v bode 6.2.1 prílohy I smernice, pričom tieto vozidlá nemožno uvádzať na trh, do evidencie a do prevádzky v premávke na pozemných komunikáciách.
(3) Štátny dopravný úrad po 1. októbri 2008 udelí typové schválenie ES vozidla alebo typové schválenie vozidla vzťahujúce sa na emisie znečisťujúcich látok z motora, ak typ motora z hľadiska emisií spĺňa  limitné hodnoty B2 ustanovené v bode 6.2.1. prílohy I smernice. 
(4) Osvedčenia o zhode COC vystavené pre nové vozidlá sa považujú za neplatné od 1. októbra 2009, ak typ motora z hľadiska emisií nespĺňa limitné hodnoty B 2 ustanovené v prílohe 6.2.1. prílohy I smernice, pričom tieto vozidlá nemožno uvádzať na trh,11) do evidencie a do prevádzky v premávke na pozemných komunikáciách.
(5) Typ motora sa považuje za vyhovujúci podmienkam uvedeným v odsekoch 1 až 4, ak motor vzhľadom na emisie spĺňa limitné hodnoty C ustanovené v bode 6.2.1 prílohy I smernice. 
(6) Štátny dopravný úrad po 1. októbri 2005 pre nové typy a po 1. októbri 2006 pre všetky typy udelí typové schválenie vozidla pre typ vozidla vzťahujúce sa na emisie znečisťujúcich látok z motora, ak bude vybavené palubným diagnostickým systémom alebo palubným meracím systémom.
(7) Výrobca alebo zástupca výrobcu na účely typového schválenia ES alebo typového schválenia musí predložiť doklad o správnom fungovaní zariadenia na reguláciu emisií motora.
§ 7
	Týmto nariadením vlády sa preberá právny akt Európskych spoločenstiev uvedený v prílohe.
§ 8
	Toto nariadenie vlády nadobúda účinnosť 5. júna 2006.